Előterjesztés Zalakaros Város Önkormányzat Képviselőtestülete 2024. június 11-i ülésére

Tárgy: Beérkezett ajánlatok elbírálása „Új tetőszerkezet építése azbesztmentesítés” közbeszerzési eljárás tárgyában – Zalakaros Liget u. 28.

Készítette: Bognár Ottó Péter településüzemeltetési ügyintéző

Tisztelt Képviselőtestület!

Zalakaros Város Önkormányzat Képviselőtestületének 68/2024. (IV.29.) számú határozata alapján a „Tetőfelújítás és azbesztmentesítés” tárgyú közbeszerzési eljárásban a Bakó Ügyvédi Iroda az eljárást a Képviselőtestület által meghatározott 14 db gazdasági szereplő megkeresésével az Elektronikus Közbeszerzési Rendszerben elindította, lefolytatta.

Az ajánlattételi felhívásban előírt határidőig (2024.05.15 11:00) a fenti tárgyú eljárásban 5, azaz öt darab ajánlat érkezett. A közbeszerzési eljárásban az Ügyvédi Iroda elvégezte az ajánlatok közbeszerzési-jogi értékelését és a megküldte a bírálathoz szükséges anyagokat.

A bontási jegyzőkönyvet, az értékelési javaslatot, valamint a Bíráló Bizottság Döntéselőkészítő jegyzőkönyvét mellékelem.

Tekintettel arra, hogy a beérkezett ajánlatok közül több is kedvezőbb összegű, mint Zalakaros Város Önkormányzat 2024. évi költségvetésében e célra elkülönített keretösszeg, ezért javaslom az eljárás eredményessé nyilvánítását és lezárását. 

Határozati javaslat: 

Zalakaros Város Önkormányzatának Képviselő-testülete az „Új tetőszerkezet építés és azbesztmentesítés” tárgyú közbeszerzési eljárással kapcsolatban az alábbi eljárást lezáró döntést hozza:

1. A Bíráló Bizottság javaslata alapján a Profi 2007 Tervező és kivitelező Kft. (8800 Nagykanizsa Magyar Utca 9.) ajánlattevő ajánlatát a Kbt. 73.§ (1) bekezdés e) pontja alapján érvénytelennek nyilvánítja, a CONSTRUCT-TWO Kivitelező és Kereskedelmi Kft. (8330 Sümeg Csányi László utca 1/B.), a Z-PANNON Építőipari, Kivitelező és Fővállalkozó Kft. (8800 Nagykanizsa, Vár út 6.), a Padló Ambulancia Építőipari Kft. (8800  Nagykanizsa, Csáktornya utca 6.) és a Konzultax Műszaki és Szolgáltató Kft. (8800 Nagykanizsa, Rozgonyi u. 10/a) ajánlattevők által benyújtott ajánlatokat érvényesnek, és a közbeszerzési eljárást eredményesnek nyilvánítja,
2. Nyertes ajánlattevőnek a CONSTRUCT-TWO Kivitelező és Kereskedelmi Kft. (8330 Sümeg Csányi László Utca 1/B.) ajánlattevőt hirdeti ki 59.987.603,- Ft + ÁFA = 76.184.256,- Ft összeggel, tekintettel arra, hogy a CONSTRUCT-TWO Kivitelező és Kereskedelmi Kft. (8330 Sümeg Csányi László Utca 1/B.) nyújtotta be a legjobb ár – érték arányú, érvényes és alkalmas ajánlatot.
3. A kivitelezés pénzügyi fedezetét Zalakaros Város Önkormányzat 2024. évi költségvetésének „Liget u. 28. szám alatti lakások tető felújítása” céljából elkülönített keretösszeg terhére biztosítja bruttó 76.184.256,- Ft összegben.
4. Felhatalmazza a polgármester a Vállalkozási Szerződés aláírására.

Határidő: 2024. június 12.
Felelős: Novák Ferenc polgármester

Zalakaros 2024. június 5.	

							
Novák Ferenc 
								 		polgármester
